Jumalan rauhaa ja iloa Herrassa.
Minulla on hyvin erikoinen Sana nyt täällä, -
Ilm. 3:19-20.
Ja jakeet kuuluvat näin: "Kaikkia niitä, joita minä pidän rakkaina, -
minä nuhtelen ja kuritan; -
ahkeroitse siis ja tee parannus.
Katso, minä seison ovella ja kolkutan; -
jos joku kuulee minun ääneni ja avaa oven, -
niin minä käyn hänen tykönsä sisälle -
ja aterioitsen hänen kanssaan, ja hän minun kanssani."
Tämä on erikoinen Sana.
Tässä puhutaan seurakunnalle - Laodikean seurakunnalle.
Monet tulkitsevat niin, -
että Laodikean seurakunnan enkelille kirjoitettu Sana -
on myös profeetallinen näkökulma lopunajan seurakunnasta.
Nyt tässä on tällainen erikoinen kohta.
Jeesus puhuu, että hän kolkuttaa. Hän seisoo ovella ja kolkuttaa.
Tuntuu hurjalta ajatella, -
että Jeesus on joutunut seurakunnan ulkopuolelle.
Aika raju ajatus!
On kuitenkin todettava, -
että tänä päivänä on paljon -
uskonnollista touhua ja tekoja.
On seurakuntia, jotka toimivat - oikein radikaalisti sanottuna -
ilman Jeesusta.
Kun he puhuvat, ei puhuta Jeesuksesta mitään.
Kaikkea muuta, mutta Jeesuksesta ei puhuta.
Kun he toimivat, niin kaikki on sillä inhimillisellä tasolla.
On hirvittävää ajatella, -
että ovat kadottaneet Jeesuksen -
heidän hengellisestä elämästään.
Herra ei ollut tietysti tyytyväinen tähän tilanteeseen.
Hän puhuu tässä näin, mitä luin: -
"...joita minä pidän rakkaina, minä nuhtelen ja kuritan; -
ahkeroitse siis ja tee parannus."
Jumalan maailmassa on hätätila ihmisten puolesta.
On uskonnollisuutta, on tämmöistä seurustelua ja muuta.
Mutta kuule, ilman Jeesusta -
taivaan ovet eivät aukea, -
vaikka olisi miten filmaattinen ja fiksu kaveri omasta mielestään.
Jeesus nimittäin sanoi (Joh. 14:6):
"...ei kukaan tule Isän tykö muutoin kuin minun kauttani."
Jeesus on siis ainoa tie -
iankaikkiseen elämään. Ainoa tie!
Muistan, kun Israelin matkalla juutalainen pastori -
julisti siellä myöskin oman uskoontulonsa -
ja saarnan siinä yhteydessä.
Hän sanoi: "Muistakaa tämä! -
Monet luulevat, että kun on juuta- lainen, niin ei tarvitse Jeesusta."
Niin tämä juutalainen pastori sanoi: "Ei pidä paikkaansa!"
Ei ole mitään takaovea tai muuta juutalaisia varten, -
että ne sujautetaan sieltä sisään.
Ainoastaan Jeesus-nimen kautta -
avataan taivaan portit.
Otetaanpas se sitten vähän tänne lähemmäs.
Suomalainen on... tai Suomi on yksi maailman luterilaisimmista maista.
Monille riittää se, että minä olen luterilainen.
On lapsena kastettu, on konfirmoitu ja kaikki on ok.
Siitä huolimatta Jeesus on jätetty pois.
Sanon niin kuin tämä juutalainen pastori:
"Ei ole mitään salatietä tai takaovea -
näitä uskonnollisia ihmisiä varten, jotka elävät ilman Jeesusta."
Sitä varten tässä sanotaan niin selkeästi: -
"...minä seison ovella ja kolkutan;"
Tässä ollaan myöskin niin kuin yksilötasolla.
Jeesus kolkuttaa siellä meidän sydämemme ovella.
Uudestaan nyt toistan tämän, minkä tähden Hän tekee näin.
Sen tähden, koska Hän rakastaa.
Ja toiseksi sen tähden, koska ilman Jeesusta -
ei yksikään pääse taivaaseen.
Ajattelet, että elämässäsi on ollut niin rankkoja aikoja -
ja aina vaan sinulle sanotaan: -
"Avaa sydämesi Herralle!"
Joku sanoi, että elämässä rupesi tapahtumaan semmoisia asioita, -
jotta tuntui, että kerta kaikkiaan häntä ravistellaan.
Sitten hän vastaa, että hän kyllä tietää minkä tähden.
Hän sanoo, että sen tähden, -
että hän pääsisi elävään uskoon ja hyväksyisi tämän.
Olen täällä joskus kertonut tämän.
Meitä kutsuttiin sairaalakäynnille eräässä kaupungissa.
Sanottiin, että siellä on henkilö, -
joka joutui onnettomuuteen maanviljelystilallaan.
Häneltä jouduttiin amputoimaan molemmat jalat.
Nyt hän haluaisi tavata meidät.
Muistan, kun huokailimme kollegan kanssa: -
"Herra, auta nyt meitä puhumaan hyviä uutisia tuolle miehelle, -
jolle on tullut näin rankka onnettomuus. -
Anna, Herra, se armo!"
Kun me sitten mentiin sisälle tuohon potilashuoneeseen, -
niin tämä onnettomuuden kokenut mies molemmat jalat amputoituina -
toivotti meidät tervetulleiksi.
Sitten hän sanoi, että hänelle on avautunut semmoinen Sana.
Hän oli joskus kuullut sen seuroissa tai lukenut jostain.
Siellä sanotaan näin, että parempi on -
ilman jalkoja tai jalkapuolena päästä elämään sisälle, -
kuin että molemmat jalat tallella menee helvettiin.
Me oltiin aivan silmät pyöreinä, kun tämä mies sanoo näin.
Hän sanoi sitten: "Minun vaimoni on uskossa. -
Hän on ollut jo pitkään ja rukoillut minun puolestani. -
Se on hyvä vaimo. Mutta mulla on ollut aina kiire! -
En ole joutanut lähtemään seuroihin. Aina on ollut kiire. -
Mutta nyt! Nyt minä ymmärrän. -
Jumala antoi tämän onnettomuuden tapahtua minulle sen tähden, -
että minäkin saan ja sain tulla uskoon. -
Jeesuksen veri puhdisti minut kaikesta synnistä. -
Minä olen nyt onnellinen mies! -
Mulla on kaikki hyvin!"
Hän siellä kiitti Herraa.
Sitten siitä oli ehkä vuosi tai kaksi eteenpäin, -
niin telttakokouksessa tapasin tämän miehen.
Hän oli siellä pyörätuolilla.
Olisittepa nähneet hänen kasvonsa, kun me tavattiin!
Kasvot loistivat! Hän oli täynnä iloa.
Muistaakseni hän sanoi, että Herra on hyvä. Hän oli tullut uskoon.
Kuule ystäväni, ilman Jeesusta meillä ei ole toivoa, -
mutta Jeesuksessa meillä on valtava armo ja toivo.
Halleluja!
En tiedä, millä tavalla sinun elämässäsi on ravisteltu sinua.
Kuule, se on rakkautta Jumalan maailmasta.
Ooh! Jeesus ei halua, -
että sinä joudut pettymään, -
kun tästä ajasta lähdetään.
Jeesus haluaa, että sinulla on erinomainen vastaanotto. Halleluja!
Niin kuin olen täällä välillä todennut.
Katsos, Jeesuksen kautta pelastuvat kaikki.
Niin muslimi, juutalainen, ortodoksi, -
katolinen, luterilainen, helluntailainen, -
vapaakirkkolainen, jos he ovat Jeesuksen ottaneet vastaan.
Ooh! Silloin taivaan ovi avataan.
Minä nyt sanon sulle, rakas, -
Herra on kuullut sinun hätähuutosi.
Jeesuksen väkevässä nimessä julistan sinulle voittoa!
Kuule, Herra muuten kohtaa sinua.
Elämässäsi on merkillisiä vaikeuksia.
Pyhä Henki sanoo: "Minä avaan selviytymismahdollisuuden näistä."
Halleluja! Kunhan sinä avaat sydämesi Jeesukselle.
(kielillä puhumista)
Herra, ylistän sinua, että siunaat näitä rakkaita, -
jotka nyt katsovat tätä ohjelmaa!
Kiitos siitä, että Sinä Jumalani olet -
rakkautta täynnä Kristuksessa Jeesuksessa!
Kiitos, että siunaat näitä ystäviä!
Katuvalle minä Jeesuksen nimessä ja veressä julistan -
kaikki synnit anteeksi ja uuden elämän alkua! Halleluja!
Kiitos, Herra, että tartut asioitten kulkuun ja saamme ihmetellä, -
miten viet voittoon työsi näitten rakkaitten kohdalla!
Halleluja! Ooh, halleluja!
Halleluja! "Monta on vanhurskaalla kärsimystä, -
mutta Herra vapahtaa hänet niistä kaikista!" (Ps. 34:20)
Herra on ottanut todesta sinun rukouksesi.
Heti, kun pyysit Jeesusta tulemaan elämääsi, -
niin siitä hetkestä sinä olet pelastettu.
Sinä olet pelastettu! Ja matkalla kirkkauden maahan. Halleluja!
Herra, siunaa koko tämän ystävän perhekuntaa! Halleluja!
Kiitos, että taivas on lähellä maata! Halleluja!
Tämä on ilon ja riemun päivä. Minä ylistän Sinua!
Herra, kosketa myös parantavalla kädelläsi monia! Halleluja!
He saavat nähdä Herran armon toimivan. Halleluja.
Toivotan sinulle siunattua matkaa Jeesuksen seurassa.
Hän on uskollinen. Hei!
Vain sinun luonas', kallis Armahtaja -
on pakopaikka kurjan syntisen.
Oi, siellä levon löytää vaeltaja -
ja lääkkeen tuskiin syntihaavojen.
Kun maiset okapiikit tuskaa tuottaa, -
ja kuuma kyynel silmään kohoaa, -
oi armo, et' on yksi, johon luottaa -
ja jolta apua voi odottaa.
Oi kiitos, et' on sydän rakastava, -
mi kurjallekin sykkii armoa.
Sä pieniltäkään et oo unhoittava, -
ken Sinun luokses' rientää tuskissaan.
Kun itse maistanut oot paljon tuskaa, -
sen vuoksi voit sä meitä ymmärtää.
Jos liekin tiemme kuinka sysimusta, -
sun armos' usvapilvet hälventää.
Jos liekin tiemme kuinka sysimusta, -
sun armos' usvapilvet hälventää.
Oi kiitos murehista elon tiellä, -
vain ahjon kautta kulta kirkastuu.
Ja mikä täällä maahan sitoo vielä, -
se tuskan tulten kautta irroittuu.
Ja kerran ymmärrämme luonas' siellä: -
on tiesi kalliimpi kuin mikään muu.
Tekstitys: Tuula-Riitta Virrankare